A Bizottság 305/2002/EK rendelete
(2002. február 18.)
a mezőgazdasági termékek belső piacon történő megismertetésével és promóciójával kapcsolatos intézkedésekről szóló 2826/2000/EK tanácsi rendelet alkalmazására vonatkozó részletes szabályok megállapításáról szóló 94/2002/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek belső piacon történő megismertetésével és promóciójával kapcsolatos intézkedésekről szóló, 2000. december 19-i 2826/2000/EK tanácsi rendeletre [1] és különösen annak 12. és 16. cikkére,
mivel:
(1) A 94/2002/EK bizottsági rendelet [2] I. mellékletének b) pontja az élő növényeket és virágkertészeti termékeket azon termékek közé sorolja, amelyek esetében előnyös lehet promóciós intézkedések alkalmazása. A rendelet III. melléklete azonban nem tartalmazza az erre az ágazatra vonatkozó iránymutatásokat.
(2) Ezért az élő növények és virágkertészeti termékek ágazata számára meg kell állapítani a végrehajtandó programok általános politikáját meghatározó iránymutatásokat.
(3) Ezek általános iránymutatást adnak a célcsoportokra és az elérendő célokra, a fő üzenetekre és a felhasználandó eszközökre, az intézkedések időtartamára, illetve mindezek indikatív költségvetésére nézve.
(4) Az iránymutatások figyelembe veszik mind a piaci helyzetet, mind pedig az 1997 és 2000 közötti promóciós programok értékeléseinek megállapításait.
(5) Végül, a fenti rendelet II. mellékletében foglalt információkat - több tagállam kérésére - naprakésszé kell tenni.
(6) Az e rendeletben előírt rendelkezések összhangban vannak a mezőgazdasági termékek promóciójával foglalkozó irányítóbizottságok együttes ülésén alkotott véleménnyel,
ELFOGADTA EZT A RENDELETET:
1. cikk
A 94/2002/EK rendelet III. melléklete e rendelet I. mellékletének szövegével egészül ki.
2. cikk
A 94/2002/EK rendelet II. melléklete helyébe e rendelet II. melléklete lép.
3. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. február 18-án.